* **Κοσμοπολίτικη Νίκαια – Βενετία 6 μέρες – 5 νύχτες 18.04.25 – 23.04.25 Αεροπορικώς**

**1η Μέρα | Θεσσαλονίκη – Πτήση για Μπέργκαμο – Νίκαια.**

Συγκέντρωση νωρίς το πρωί στο αεροδρόμιο ‘’Μακεδονία’’ για την απευθείας πτήση μας στο Μπέργκαμο. Άφιξη, επιβίβαση στο λεωφορείο μας και αναχωρούμε για την κοσμοπολίτική Νίκαια. Άφιξη και τακτοποίηση στο ξενοδοχείο μας.

**2η Μέρα | Νίκαια – Περιήγηση πόλης.**

Πρωινό και στη συνέχεια θα ξεκινήσουμε την περιήγηση μας στην πόλη. Θα θαυμάσουμε την παλιά πόλη, που φιλοξενείται η αγορά των λουλουδιών και τα παζάρια της όπως και ο καθεδρικός της ναός, το μέγαρο της δικαιοσύνης και η όπερα. Συνεχίζουμε την περιήγησή μας στη διάσημη πλατεία Μασενά, αφιερωμένη στον ομώνυμο στρατηγό. Ελεύθερος χρόνος για φαγητό και ψώνια.

**3η Μέρα | Νίκαια – Μόντε Κάρλο / Μονακό – Εζ – Νίκαια.**

Πρωινό και στη συνέχεια θα αναχωρήσουμε για τη διάσημη συνοικία της πόλης-κράτους, το Μόντε Κάρλο, με το διεθνώς γνωστό καζίνο. Στην πανοραμική μας περιήγηση θα δούμε το παλάτι των Μονεγάσκων, επίσημη κυβερνητική έδρα του Πριγκιπάτου και κατοικία της βασιλικής οικογένειας των Γκριμάλντι από τον 13ο αιώνα, τον επιβλητικό Καθεδρικό Ναό της Παναγίας και τέλος θα θαυμάσουμε το Ωκεανογραφικό Μουσείο που διεύθυνε για αρκετά χρόνια ο διάσημος εξερευνητής Ζακ Ιβ Κουστό (Jacques-YvesCousteau). Συνεχίζουμε για μια σύντομη περιήγηση στο μεσαιωνικό χωριό Εζ και συγκεκριμένα για το εργοστάσιο παραγωγής αρωμάτων Fragonard. Ελεύθερος χρόνος. Στη συνέχεια θα επιστρέψουμε στη Νίκαια.

**4η Μέρα | Νίκαια – Μιλάνο – Περιήγηση πόλης.**

Πρωινό και αναχωρούμε νωρίς το πρωί από το ξενοδοχείο μας για το Μιλάνο. Άφιξη και ξεκινάμε την περιήγησή μας στην πόλη. Το Μιλάνο είναι το σπουδαιότερο εμπορικό κέντρο και η δεύτερη μεγαλύτερη πόλη της Ιταλίας. Ταυτόχρονα, είναι και συνώνυμο της μόδας, αφού εδώ δημιουργούνται οι νέες τάσεις και το ντιζάιν και έχουν τη βάση τους κάποιοι από τους μεγαλύτερους ιταλικούς οίκους μόδας. Η μεγαλοπρέπεια των κτηρίων και το μέγεθος του γοτθικού Καθεδρικού Ναού, Ντουόμο, είναι επιβλητικά και σίγουρα θα σας εντυπωσιάσουν. Ακριβώς στο πλάι του Ντουόμο βρίσκεται η Γκαλερία Βιτόριο Εμανουέλε II, μια εμπορική στοά διακοσμημένη με ψηφιδωτά, συμβολισμούς και μία ιδιαίτερη γυάλινη οροφή, που θα τραβήξει αμέσως την προσοχή σας. Εκεί θα συναντήσουμε μερικά από τα πιο κομψά καταστήματα και καφέ, που υπάρχουν στην πόλη. Θα περπατήσουμε όλη τη στοά και σίγουρα θα νιώσετε την αύρα και τη μεγαλοπρέπειά της. Ελεύθερος χρόνος και στη συνέχεια τακτοποίηση στο ξενοδοχείο μας σε περιοχή του Μιλάνου.

**5η Μέρα | Μιλάνο – Λίμνη Γκάρντα – Σιρμιόνε – Βενετία – Περιήγηση.**

Πρωινό και αναχωρούμε νωρίς το πρωί για τη λίμνη Γκάρντα, τη μεγαλύτερη λίμνη της Ιταλίας. Δημοφιλής τουριστικός προορισμός, η λίμνη σχηματίστηκε στο τέλος της Εποχής των Παγετώνων. Έχει πολλά μικρά νησιά που είναι προσβάσιμα με καραβάκια και είναι ιδανική για σπορ όπως σκι και ιστιοπλοΐα. Στη συνέχεια θα κατευθυνθούμε στο μεσαιωνικό Σιρμιόνε, το πιο όμορφο και δημοφιλές θέρετρο της λίμνης. Σύντομη περίγηση, βλέποντας το επιβλητικό κάστρο, τη παλιά πόλη με τα πέτρινα σπίτια και τα γραφικά σοκάκια. Θα θαυμάσουμε το σπίτι της Μαρία Κάλλας, τη βίλλα αρχαίου Ρωμαίου πλούσιου άρχοντα και τα τείχη και στη συνέχεια θα αναχωρήσουμε για την Βενετία. Άφιξη στο Τρογκέτο για να πάρουμε το βαπορέτο (εισιτήρια εξ’ ιδίων) για την πλατεία του Αγίου Μάρκου. Άφιξη και ξεκινάμε τη ξενάγηση μας. Πρόκειται για μια πόλη-μουσείο, μια πόλη που ο χρόνος φαίνεται να σταμάτησε κάπου εκεί στα χρόνια της Αναγέννησης. Στη διάρκεια της βόλτας μας θα θαυμάσουμε την φημισμένη πλατεία του Αγίου Μάρκου, το «Ωραιότερο Σαλόνι του κόσμου» κατά το Ναπολέοντα όπου θα δούμε την ομώνυμη εκκλησία, το παλάτι των Δόγηδων, τον πύργο του Ωρολογίου και τη γέφυρα των Στεναγμών, τις παλιές φυλακές καθώς και την ορθόδοξη ελληνική εκκλησία του Αγ. Γεωργίου. Η περιήγηση μας θα ολοκληρωθεί στην γέφυρα Ριάλτο, την πιο όμορφη γέφυρα που ενώνει τις δυο όχθες του Μεγάλου καναλιού. Ελεύθερος χρόνος στα γραφικά σοκάκια της πόλης, όπου θα βρείτε εργαστήρια Μουράνο αλλά και μπουτίκ γνωστών σχεδιαστών. Στη συνέχεια αναχωρούμε για το ξενοδοχείο μας. Άφιξη και τακτοποίηση.

**6η Μέρα | Βενετία – Πτήση επιστροφής.**

Πρωινό και αναχωρούμε για το αεροδρόμιο για την πτήση της επιστροφής μας.

|  |  |  |  |  |  |  |
| --- | --- | --- | --- | --- | --- | --- |
| **Κοσμοπολίτικη Νίκαια - Βενετία 6 μέρες** | | | | | **Αναχώρηση: 18.04.25 - Πακέτο εκδρομής** | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| Νίκαια: OKKO Hotels Nice Aéroport | 4\* | Πρωινό | 665€ | 515€ | 299€ | Πτήσεις με την Ryanair:  Θεσσαλονίκη - Μπέργκαμο:  09:25-10:35 Βενετία - Θεσσαλονίκη:  07:00-09:50 |
| Μιλάνο: Hotel Belstay Assago | 4\* | Πρωινό |
| Βενετία: VILLA FIORITA | 4\* | Πρωινό |
| **Στη τιμή περιλαμβάνονται:** Αεροπορικά με Ryanair: Μια αποσκευή 10Kg. με ροδάκια (55x40x20 εκ.) και μια μικρή προσωπική χειραποσκευή 5Kg. (40x20x25 εκ.). Πρωινό καθημερινά στον χώρο του ξενοδοχείου. Πέντε (5) διανυκτερεύσεις. Περιήγηση στη διάσημη συνοικία της πόλης-κράτους, το Μόντε Κάρλο. Περιήγηση στην Κοσμοπολίτικη Νίκαια. Επίσκεψη στη μεγαλύτερη λίμνη της Ιταλίας, την λίμνη Γκάρντα. Μεταφορές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Περιηγήσεις σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης. **Δεν περιλαμβάνονται:** Φόροι αεροδρομίων, επίναυλοι καυσίμων: 165€ κατά άτομο. Τέλη διαμονής. Check points: 35€. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. | | | | | | |